**Fejér Megyei Önkormányzat Közgyűlésének**

**22/2017. (II.23.) önkormányzati határozata**

**az Albensis Nonprofit Kft. részére történő tagi kölcsön folyósításáról**

A Fejér Megyei Közgyűlés megtárgyalta az Albensis Nonprofit Kft. részére történő tagi kölcsön folyósításáról szóló előterjesztésben foglaltakat, és az alábbi határozatot hozta.

1. A Közgyűlés egyetért azzal, hogy a Fejér Megyei Önkormányzat az Albensis Nonprofit Kft. részére a februárban felmerülő költségek fedezetére 2 000 000 forint, s amennyiben a Miniszterelnökségtől a Kft. által közvetlenül igényelt megelőlegezési összeg 2017. március 10-éig nem érkezik meg, a márciusi költségek fedezetére további 4 500 000 forint tagi kölcsönt biztosítson, legkésőbb 2017. június 30-ai visszafizetési határidővel.
2. A Közgyűlés felhatalmazza Elnökét, az előző pontban foglaltak szerinti tagi kölcsön szerződés aláírására.
3. A Közgyűlés felkéri Elnökét, hogy a kölcsön folyósításáról – ideértve a márciusi költségek finanszírozását biztosító összeg folyósításának szükségességét is – a Közgyűlést a soron következő ülésen, a tagi kölcsön visszafizetéséről a szeptemberi ülésen tájékoztassa.

Felelős: Dr. Molnár Krisztián

a Közgyűlés elnöke

Határidő: folyamatos

Székesfehérvár, 2017. február 23.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: